Nara, Nara

**Nara** (奈良市, *Nara-shi*) je glavni grad japanske prefekture Nara u Kansai regionu Japana, u blizini Kjota. Sedam hramova i nekoliko arheoloških nalazišta su specifičnosti ovog grada. Naročito popularni za posetioce su hramovi Todai đi (*Todai-ji*), Saidai đi (*Saidai-ji*), Kofoku đi (*Kōfuku-ji*), Svetište Kasuga (*Kasuga-taisha*), Gango đi (*Gangō-ji*), Jakuši đi (*Yakushi-ji*), Tošodai đi (*Tōshōdai-ji*) i Heijo Palata (*Heijo Palace*). Okolne ruševine su pod zaštitom UNESKA i deo svetske kulturne baštine.

## Historija
Nara je bio glavni grad Japana u periodu od 710. do 784. godine. Grad je sagrađen po modelu kineskog glavnog grada za vreme dinastije Tang, Čangana (*Chang'an*), danas poznatog kao Ksian (*Xi'an*). Posle 784. godine prestonica je premeštena u Nagaoka kjo (*Nagaoka-kyō*) u Jamaširo provinciju (*Yamashiro Province*), i konačno 794. godine u Kjoto, što je bio početak Hijan perioda (Heian Period).

Po starom japanskom zapisu iz knjige Nihon Šoki (*Nihon Shoki*), ime Nara potiče od japanske reči narašita (*narashita*) što znači izravnati (奈良の語源).

U moderno doba Nara je sedište vlade provincije, i razvila se u lokalni centar trgovine. Nara je proglašena gradom 1. februara 1898. godine.

## Zanimljivosti

Nara je poznata po jelenima, koji slobodno šetaju gradom, naročito u parkovima i posetioci ih mogu hraniti i uživati u njihovom društvu.

## Demografija
Po popisu iz 2003. godine, Nara ima 364,869 stanovnika ili 1,724 stanovnika po km². Nara zahvata ukupnu površinu od 211.60&nbsp;km².

## Zbratimljeni gradovi
* Đengđu − (*Gyeongju*), nekadašnja prestonica kreljevine Sila na jugoistoku Koreje.
* Ksian − (*Xi'an*), nekadašnja prestonica dinastije Tang u Kini.
* Toledo, Španija − (*Toledo, Spain*), srednjovekovna prestonica Španije.
* Versaj − (*Versailles*), palata u Francuskoj pored Pariza.
* Kanbera − (*Canberra*), glavni grad Australije.

## Poznata mesta
Nara je poznato turističko odredište. Po predanju, prvi vladar Japana, Đimu, kada je dolazio na zemlju sa nebesa, jahao je jelena i da su današnji jeleni iz Nare u stvari potomci tog svetog jelena.

* Budistički hramovi
** Todai đi − (*Tōdai-ji*), uključujući Nigatsu do (*Nigatsu-dō*)
** Saidai đi − (*Saidai-ji*)
** Kofuku đi − (*Kōfuku-ji*)
** Gango đi − (*Gangō-ji*)
** Jakuši đi − (*Yakushi-ji*)
** Tošodai đi − (*Tōshōdai-ji*)
* Šinto mesta hodočašća
** Svetište Kasuga − (*Kasuga Shrine*)

* Carske palate
** Palata Heiđo − (*Heijo Palace*)
* Ostalo
** Nara Maći − (*Nara-machi*)
** Park Nara − (*Nara Park*)
** Ribnjak Sarusava −(*Sarusawa Pond*)
** Vakakusa−jama − (*Wakakusa-yama*)

## Obrazovanje
U školstvo je uključena i poznata Todaiđi Gauken škola osnovana od strane hrama 1926. godine.

## Slike

Datoteka:Todaiji18s3200.jpg|Budistički hram Todai đi
Datoteka:Todaiji16st3200.jpg|Hram Todai đi (*Tōdai-ji*)
Datoteka:Nara Japan deer in city.jpg|Jelen se odmara u parku
Datoteka:NaraKofukuji.jpg|Kofuku đi − (*Kōfuku-ji*) budistočki hram u centru Nare
Datoteka:NaraKofukuji2.jpg|Hram Kofuku đi
Datoteka:Yakushiji.jpg|Hram i Pagoda Jakuši đi (*Yakushi-ji*)
Datoteka:Yakushiji Nara11s5bs4200.jpg| Jakuši đi (*Yakushi-ji*) 
Datoteka:KasugaTaisha1.jpg|Kašugan Taiša


## Izvori

## Vanjske veze

## Vanjske veze

* City of Nara  - Zvaničan vebsajt (engleski i japanski jezik)
* Nara Travel Guide  - Turistički vodič
* Nara photos at Trekearth.com − Slike